روس اردوسی تامانیدن 14 جنوریده اوکراین نینگ دنیپرو شهریگه قره ته اویوشتیریلگن راکت هجومی عاقبتیده حیاتینی یوقاتگن تینچ اهالی سانی 36 گه ییتدی.
اوکراین ملی پولیس باشقرووی نینگ تلگرام آدرسی آرقه لی بیریلگن یازمه بیاناتده دنیپرو شهریده 9 قواتلی بناگه 14 جنوری تاریخیده روس راکتی نینگ اصابت ایتیشی نینگ آرتیدن قالدیقلرنینگ آستیده گی قیدیروو و قوتقروو اورونیشلری حقیده معلومات بیریلدی.
بیاناتده خوددی شو هجوم عاقبتیده 2 ته سی باله توپلم 36 نفرنینگ حیاتینی یوقاتگن لیگی معلوم قیلینر ایکن یره لنگنلر سانی نینگ 75 گه ییتگن لیگی بولردن 15 ته سی نینگ باله لردن عبارت ایکن لیگی قید ایتیلدی.
هجوم عاقبتیده تینچ اهالی جان بیریشی طفیلی 3 کونلیک یاس ایتیب اعلان قیلینگن دنیپرو شهریده امکانیتی بولگنلر اوی – جایسیز قالگنلرگه یاردم ییتکیزیب بیرماقده.
شهر اهالیسی اولگنلر اوچون حادثه نینگ جایی گه گل و شمع کیلیتیریب قویماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
